GiliGold/VAD_KnessetCorpus huggingface dataset:
אוהד רייפן: אם צריך פירוט לגבי השניים, יש לנו  כאן אנשים שמכירים את הנושא.
משה גפני: פניות 889, 900, 969, 970, 971, 972 – אושרו פה אחד     	רבותיי, את ההעברות אנחנו נמשיך מחר.
משה גפני: בינתיים אני נועל את הישיבה.
משה גפני: עמוד 17, רשות הטבע והגנים.
משה גפני: פניות מספר 859 עד 861 – המשרד לביטחון פנים     	אין רפרנט.
משה גפני: פניות מספר 889 ו-890 – משרד הפנים
סיון להבי: מדובר בהעברה מסעיפי מינהל התכנון לטובת הוועדה המקומית לתכנון ובנייה בקציר-חריש.
משה גפני: ה צ ב ע ה     פניות מספר 889 ו-890 – אושרו פה אחד
אמנון כהן: מה זה המיליון?
סיון להבי: תכנון ובנייה.
משה גפני: פניות מספר 896 עד 898 – משרד התעשייה, המסחר והתעסוקה
דוד שטיינמץ: מדובר על תוספת של 15.5 מיליון שקלים למלאי החירום של מדינת ישראל.
דוד שטיינמץ: זה בעיקר לתוספות למוצרי יסוד ומזון לתינוקות.
משה גפני: מה זה  קשור אליכם?
דוד שטיינמץ: מלאי חירום זה אנחנו.
משה גפני: ה צ ב ע ה     פניות מספר 896 עד 898 – אושרו פה אחד
צחי דוד: הפנייה נועדה לתקצב 50 מיליון שקלים לתקציב משרד הנגב והגליל וכן לתקצוב תשעה תקני כוח אדם שעוברים מהמשרד לשיתוף פעולה אזורי למשרד הנגב והגליל.
צחי דוד: הסכום הזה הוא בהתאם לסיכום התקציבי  לשנת 2009-2010 בין  המשרד לבין משרד האוצר והם אמורים לשמש לגרעיני התיישבות בחטיבה להתיישבות, מוסדות ציבור בהתאם לסיכום עם משרד השיכון, תשתיות תיירות, מרכזי צעירים וכיתות חכמות.
חיים אורון: מי מבצע את כל הדבר הזה?
צחי דוד: אני אסביר אחד-אחד.
צחי דוד: גרעיני התיישבות, באמצעות החטיבה להתיישבות כפי שמפורט בדברי ההסבר.
חיים אורון: שהיא במשרד החקלאות.
צחי דוד: החטיבה להתיישבות כחטיבה להתיישבות.
חיים אורון: המשרד מעביר אליהם כסף?
חיים אורון: המדינה לא יודעת להעביר את זה ישירות?
צחי דוד: יש תחומים שהוחלט שהחטיבה להתיישבות יודעת לבצע טוב יותר.
צחי דוד: מוסדות ציבור לדוגמה יבוצעו במשרד השיכון.
חיים אורון: אז מה התפקיד של משרד הנגב והגליל?
חיים אורון: להחזיק כסף ולחלק אותו.
משה גפני: זאת שאלה שמישהו שאל אותה לפניך ומישהו ענה לי שאת השאלות האלה נשאל ביחד עם השאלות על החשבים.
חיים אורון: העברתם כאן למשרד השיכון 15 מיליון שקלים.
חיים אורון: מי יודע למה זה הלך.
צחי דוד: יש סיכום חתום בין המשרדים, פרוייקט-פרוייקט.
חיים אורון: אפשר לקבל אותו?
צחי דוד: אני אשלח אותו במייל ברגע שאחזור למשרד.
צחי דוד: חלק מהתחומים כן מבוצעים במסגרת משרד הנגב והגליל.
צחי דוד: מרכזי הצעירים מתוקצבים ישירות על ידי המשרד, מרכזי המצוינות.
צחי דוד: יש תחומים בהם המשרד הייעודי מבצע טוב יותר ולכן זה מבוצע דרכו.
משה גפני: פנייה מספר 904 – משרד הרווחה
חנן פריצקי: הפנייה נועדה לבצע התאמת תשלומים לאחר 12 חודשים לניצולי שואה והסעות למפגרים ונכים.
משה גפני: פנייה מספר 904 – אושרה פה אחד
משה גפני: אנרגיה מתחדשת.
דוד שטיינמץ: התוכנית הזאת נועדה לתקצב את התוכניות לקידום טכנולוגיית מים וטכנולוגיה בתחום אנרגיה מתחדשת בהתאם להחלטות ממשלה ושינויים פנימיים בתוך התקציב של המשרד.
משה גפני: אתה יודע או שאלתרת עכשיו?
דוד שטיינמץ: אני יודע במאה אחוזים.
דוד שטיינמץ: לכן באתי.
דוד שטיינמץ: זה ממני.
משה גפני: אם שטיינמץ אומר, אנחנו צריכים להצביע בעד.
משה גפני: ה צ ב ע ה     פניות.
משה גפני: מספר 907 ו-910 – אושרו פה אחד
משה גפני: העברה למשרד השיכון.
צחי דוד: בהמשך לפנייה הקודמת, העברה לטובת מוסדות ציבור במשרד השיכון.
אמנון כהן: יישר כוח למשרד הנגב והגליל.
חיים אורון: אני רוצה לראות את הרשימה.
צחי דוד: אני אשלח.
משה גפני: אם אפשר להעביר את הרשימה, בבקשה.
משה גפני: תעבירו לג'ומס וגם אלי כי אני רוצה לראות אותה.
אמנון כהן: אם יהיה לכם עוד עותקים, תשלחו גם אלי.
משה גפני: אני אעביר אליך.
משה גפני: זה מעניין ואפילו מסקרן.
חיים אורון: הממשלה אומרת שיש בור ומחלקים.
משה גפני: כאמור, אנחנו מבקשים לקבל את הרשימות.
יוגב גרדוס: מדובר בהעברה של כ-80 מיליון שקלים למשרד להגנת הסביבה.
יוגב גרדוס: בין השאר יש כאן 65 מיליון שקלים למימון הרשאות שניתנו במסגרת סיכום תקציב 2009-2010, יש 12 מיליון שקלים לפארק אריאל שרון, 6 מיליון שקלים לשיקום הצפון.
משה גפני: זה הפארק בחיריה?
יוגב גרדוס: 6 מיליון שקלים בעיקר לשיקום נחלים.
יוגב גרדוס: בנוסף יש הרשאה להתחייב בסך 24 מיליוני שקלים לצורך הוצאת קולות קוראים בנושא פסולת והסטות תקציביות בין תקנות שכר.
חיים אורון: מה זה ה-65 מיליון הראשונים?
יוגב גרדוס: במסגרת סיכום תקציב 2009-2010 ניתנו הרשאות למשרד לצורך פעילות שוטפת שלו ועכשיו צריך לשלם את המזומן.
משה גפני: למה הכל קורה בסוף השנה?
משה גפני: למה זה לא מתנהל נורמלי כל הזמן?
יוגב גרדוס: ההרשאות, זאת המטרה שלהן.
יוגב גרדוס: הן נועדו לגשר על פערי מזומן ולכן המזומן ניתן בסוף השנה.
יוגב גרדוס: השכר הוא בהתאם לביצוע בסוף שנה.
חיים אורון: זה כמו עם ביקור חולים.
חיים אורון: הם צריכים עכשיו מזומן.
חיים אורון: יש להם בעיה בתזרים.
משה גפני: פניות מספר 914 ו-916 –     	יש מישהו שיסביר?
משה גפני: פנייה מספר 917 –
רן רידניק: הפנייה נועדה לביצוע שינוי פנימי בתקציב משרד התעשייה לטובת תקצוב תשלום מענקים חד פעמיים לעובדי מעונות היום וכן לטובת תקצוב תוכנית עידוד תעסוקת מובטלים מגיל 45 ומעלה.
דוד שטיינמץ: בעקבות הסכם השכר, 2,000 שקלים שאנחנו אמורים לשלם למעונות היום, האוצר צריך לתגבר אותנו בכסף הזה.
אמנון כהן: זה משפה אתכם.
משה גפני: ה צ ב ע ה     פנייה מספר 917 – אושרה פה אחד
צחי דוד: הפנייה נועדה לתקצוב העברת החברות המנהלות ממינהל מקרקעי ישראל למשרד השיכון בהתאם לרפורמה במינהל ולהחלטות הממשלה בנושא.
צחי דוד: התקצוב הוא בעצם תקצוב ההכנסות שאותם פרוייקטים מחזיקים במינהל, תקצוב קדם מימון בהוצאה נטו והרשאה להתחייב שקולטת את ההתחייבות.
משה גפני: אני מתנצל אבל לא הבנתי.
צחי דוד: במסגרת הרפורמה במינהל עוברים פרוייקטי פיתוח באמצעות חברות מנהלות מהמינהל למשרד השיכון.
צחי דוד: צריך לקלוט את ההכנסות שהחברות האלה צברו, לקלוט את ההתחייבויות ולתת קדם מימון לפרוייקטים שנמצאים בשלב שעוד אין מספיק הכנסות ואלה שלושת הדברים כאן.
צחי דוד: תקצוב נטו של קדם מימון, מאה מיליון שקלים להוצאה מותנית בהכנסה, קליטת ההכנסות וקליטת ההתחייבויות, 89 מיליון שקלים.
משה גפני: ה צ  ב ע ה     פנייה מספר 918 – אושרה פה אחד     פניות מספר 919 עד 921 –
עופר מרגלית: הפנייה נועדה להגדלת תקציב פיתוח תשתיות תיירותיות בסך של 860 אלפי שקלים, בין היתר לצורך הנגשת גשר ראש הנקרה בהתאם לסיכום בין משרד התיירות למשרד לענייני גמלאים.
משה גפני: מה זה קשור לגמלאים?
עופר מרגלית: המשרד לענייני גמלאים רוצה להשתתף בהנגשת הגשר.
חיים אורון: כל שר קיבל "קניפל".
חיים אורון: השר בא לביקור בראש הנקרה ואמרו לו שם שצריך שם גשר והוא אמר שהוא ישתתף.
משה גפני: זה הסיפור?
עופר מרגלית: אני לא מכיר את הסיפור.
יצחק וקנין: נשמע הגיוני.
משה גפני: פניות מספר 919 עד 921 – אושרו פה אחד
סימן טוב: הפנייה התקציבית נועדה לתוספת של 4.6 מיליון שקלים בהוצאה ו-400 אלף בהוצאה מותנית  במשרד הפנים  בהתאם לבקשת משרד הפנים, וכן שינויים פנימיים בתקציב משרד הפנים.
משה גפני: ה צ ב ע ה     פניות מספר 923 ו-924 – אושרו פה אחד
סימן טוב: אפשר לחזור לפנייה מספר 914, מימון מפלגות?
משה גפני: פניות מספר 934 עד 939 –
צחי דוד: הפנייה היא פניית סוף שנה של משרד התרבות והספורט.
צחי דוד: בנוסף לשינויים פנימיים, העברת מיליון ו-900 אלף שקלים ממשרד הגמלאים לבית התפוצות לתמיכה בפעילויות ספורט בהתאם לסיכום, העברת 2 מיליון שקלים ממשרד ראש הממשלה ליד בן צבי שמתוקצב במסגרת משרד התרבות בהתאם להחלטת ממשלה מספר 1,655, העברת 4,320 מיליוני שקלים ממשרד החינוך למשרד הנגב והגליל לתחום הספורט ולרשות העתיקות עבור מורשת עולמית, העברת 400 אלף שקלים מהמשרד להגנת הסביבה לשימור אתרי התיישבות בהתאם לסיכום בין המשרדים ותוספת תקציבית של 4 מיליון שקלים למימון חוק אזרחים ותיקים שמקנה לאזרחים ותיקים הנחה של חמישים אחוזים בכניסה להופעות בתיאטרון.
משה גפני: ה צ ב ע ה     פניות מספר 934 עד 939 – אושרו פה אחד
יאיר אידר: הפנייה נועדה להעביר סכום של 296 מיליון שקלים לוועדה לתכנון ותקצוב לצורך מימון התוכנית הרב שנתית במערכת ההשכלה הגבוהה בהתאם לתחזית הביצוע בפועל של התקציב.
יאיר אידר: כמו כן בפנייה הזאת, בין היתר, חלק מהסכום, 50 מיליון שקלים, מיועדים לקרן הלאומית למדע לצורך מימון מחקר בהתאם לביצוע בשנת תשע"א.
משה גפני: מה זה הקרן הלאומית למדע?
יאיר אידר: הקרן הלאומית למדע היא הקרן שתומכת במחקר תחרותי של חוקרים ישראלים שמגישים הצעות מחקר.
משה גפני: זה במשרד המדע או בהשכלה הגבוהה?
יאיר אידר: בהשכלה הגבוהה.
יאיר אידר: הם זוכים בהתאם למצוינות.
משה גפני: פניות מספר 940 עד 943 – אושרו פה אחד
צחי דוד: הפנייה נועדה לתקצוב 5.4 מיליון שקלים במשרד הדתות עבור פעולות לחיזוק קשרים עם הגולה.
משה גפני: פניות מספר 945 ו-946 -
סימן טוב: הפנייה התקציבית נועדה לאפשר תוספת של 400 אלפי שקלים במזומן, 5 מיליון בהרשאה ו-8.3 מיליון בהוצאה מותנית.
משה גפני: תחזור על ההסבר.
סימן טוב: מדובר בפנייה תקציבית שנועדה לאפשר תוספות שונות לסעיף 18 שזה הסעיף של הרשויות המקומיות.
סימן טוב: אנחנו מדברים על 400 אלף במזומן, על 5 מיליון בהרשאה.
משה גפני: זה לבתי משפט לעניינים מקומיים?
סימן טוב: זאת ההוצאה המותנית, ה-8.3, לבתי משפט לעניינים מקומיים.
משה גפני: פניות מספר 955 ו-956 -
סימן טוב: פנייה תקציבית גדולה שנועדה לאפשר תוספת של 155 מיליון שקלים למשרד השיכון, 155 מיליון במזומן ו-47 בהרשאה.
יצחק וקנין: אני מבין שזה מהמשכנתאות, ממה שנשאר לכם.
צחי דוד: תקציב הסיוע של משרד השיכון הוא תקציב שעובד לפי קריטריונים והוא מתוקצב בהתאם לתחזיות בתחילת שנה.
יצחק וקנין: אנחנו יודעים.
יצחק וקנין: אתה יכול לומר לנו כמה נשאר ומה בוצע?
יצחק וקנין: יש שם מיליארד ו-800 מיליון שקלים.
יצחק וקנין: כמה יש בתקנה?
צחי דוד: זאת לא תקנה.
צחי דוד: יש בסעיף כ-2 מיליארד שקלים.
יצחק וקנין: כמה מהם נוצל?
צחי דוד: הצפי הוא שיישאר 200 עד 250.
יצחק וקנין: נוצל סכום של מיליארד ו-800 מיליון למשכנתאות?
צחי דוד: זה לא רק משכנתאות אלא זה כל תקציב הסיוע.
צחי דוד: זה סיוע בשכר דירה.
צחי דוד: מיליארד ו-300 מיליון זה רק סיוע בשכר דירה.
יצחק וקנין: מה הסכום שנוצל במשכנתאות?
צחי דוד: אני לא זוכר את הפרטים המדויקים אבל אני אשלח לך אותם.
צחי דוד: הניצול לא מאה אחוזים.
משה גפני: בקיצור, מעבירים כסף מאטיאס לאלי ישי.
משה גפני: לא על זה אטיאס דיבר.
קריאה: לא. אלה עודפים.
משה גפני: צריך לאשר את זה.
אמנון כהן: אבל אני רוצה רביזיה כי אני רוצה לבדוק.
משה גפני: רביזיה של אמנון כהן ויצחק וקנין.
משה גפני: פניות מספר 955 ו-956 – אושרו פה אחד
יצחק וקנין: זה לא תואם את הסכום שאמרו לנו.
משה גפני: הפניות אושרו ויש רביזיה של חברי הכנסת אמנון כהן ויצחק וקנין.
משה גפני: אני מבקש לרשום בפרוטוקול שכל מה שאמרתי לגבי אטיאס ואלי ישי, היה בהומור.
משה גפני: מיליארד ו-200 מיליון שקלים לקרנות הפנסיה הוותיקות.
עופר מרגלית: כמו שאמרת, הפנייה נועדה להעברת 1.2 מיליארד שקלים לקרנות הפנסיה הוותיקות.
משה גפני: אי אפשר לא לאשר את זה.
עופר מרגלית: נכון.
עופר מרגלית: אי אפשר לא לאשר את זה.
עופר מרגלית: זה ממש חשוב.
משה גפני: למה זה חשוב?
עופר מרגלית: הסדר מקרו כלכלי שנעשה ב-2003.
משה גפני: בגלל זה אני מקיים עכשיו את הישיבה.
עופר מרגלית: תודה.
עופר מרגלית: במהלך כל שנה מועברים סכומים כדי לאפשר תשלומי פנסיה ללמעלה מ-250 אלף גמלאים.
זבולון אורלב: אני מבין שיש עודפים ואי שימוש ברזרבה בסכומים מסודרים.
זבולון אורלב: להגיע בסוף שנה למיליארד ו-200 מיליון, איפה הייתם כל הזמן?
זבולון אורלב: התקצוב היה כל כך בטעות שלא ידעו על המיליארד ו-200 מיליון השקלים האלה?
עופר מרגלית: זה הסדר שכאשר אנחנו יכולים, אנחנו מעבירים אליו עוד כסף בגלל החשיבות, בגלל מספר הפנסיונרים שצריך לדאוג להם ולכן מגיעים הסכומים.
זבולון אורלב: לא נתת לי תשובה.
זבולון אורלב: אני שואל אותך שאלה עניינית.
זבולון אורלב: מה אתה בא עכשיו באמצע דצמבר עם מיליארד ו-200 מיליון שקלים?
זבולון אורלב: איפה הייתם כל הזמן?
זבולון אורלב: לא תקצבתם נכון?
עופר מרגלית: אלה דברים שקורים.
עופר מרגלית: יש שינויים.
זבולון אורלב: במיליארד ו-200 מיליון שקלים?
זבולון אורלב: זה הסדר מ-2003, לא ישבתם ועשיתם בוכלטריה לקראת התקציב?
עופר מרגלית: ההסדר הוא מ-2003 וכל שנה מועברים כספים כדי לממן את זה.
זבולון אורלב: כאשר אתם באים לבקש מאתנו שנצביע על תקציב המדינה, אנחנו מאמינים לכם שישבתם ועשיתם אחד ועוד אחד.
משה גפני: אני אענה לו קודם ואחר כך אתה תענה.
משה גפני: לגבי אמונה, אני רוצה לומר לך שתאמין רק בקדוש ברוך הוא.
משה גפני: לגבי מה שאתה מאמין שמביאים לך בתקציב, זה תשים בצד המשני.
משה גפני: אני מודיע לך שהם יושבים כל השנה ושמים כסף בכל מיני סעיפים וכשמתקרב סוף השנה, הם רואים מה לא בוצע והם יודעים מראש.
זבולון אורלב: את זה רציתי לשמוע ממנו ולא ממך.
משה גפני: תגיד לו את זה.
משה גפני: תגיד את מה שאמרתי.
זבולון אורלב: את זה בדיוק רציתי לשמוע ממנו כדי שאני אדע שמחביאים בכל מיני סעיפים.
זבולון אורלב: אני אצביע בעד כי אני מבין שאין ברירה, אבל זאת לא תעודת כבוד לכם אלא זה גורם לאי אמון ביחס ליכולת התקצוב שלכם של הדברים או שאתם מחביאים משהו מאתנו.
משה גפני: חבר הכנסת אורלב שאל אותך שאלה.
משה גפני: תענה לו תשובה.
עופר מרגלית: נעשה מאמץ להתאים את התקציב לאומדני הביצוע.
עופר מרגלית: יש פערים עקב שינויים שנוצרים במהלך השנה ולא רק מכיוונים שונים ואנחנו נאלצים להתמודד עם זה.
משה גפני: אבל חבר הכנסת אורלב אומר לך שלמשל אתה מוריד מסעיף הוצאות שונות 319 מיליון שקלים.
משה גפני: לא ידעת כשהגשת את התקציב שלא צריך את ה-319 מיליון שקלים האלה יורדו?
משה גפני: זה לא עשרה מיליון שקלים אלא 319.
משה גפני: זה שצריך להעביר לקרנות הפנסיה הוותיקות, זה בסדר, אבל לא ידעת מראש?
משה גפני: היית צריך לתת לקרנות הפנסיה הוותיקות וכאן לשים פחות.
עופר מרגלית: נעשה מאמץ מיטבי ועדיין יש דברים שנשארים.
משה גפני: הנה, תשובה מאוד יפה.
משה גפני: מאמץ מיטבי.
זבולון אורלב: אני מצביע בעד אבל אני נותן ציון נמוך.
משה גפני: פניות מספר 892 ו-893, 966, 967 ו-968 - החברה הלאומית לדרכים
מיכה פרלמן: הפנייה נועדה להוסיף 400 מיליון שקלים לחברה הלאומית לדרכים כדי להתאים את מסגרת התקציב שלה לביצוע בפועל.
משה גפני: ממשרד החקלאות מורידים 153 מיליון שקלים.
מיכה פרלמן: משרד החקלאות וגם מהמים.
משה גפני: למה מורידים?
מיכה פרלמן: בעיקר בגלל שיש שם תת ביצוע.
משה גפני: המדען הראשי, מחקרים, יש תת ביצוע?
מיכה פרלמן: יש תת ביצוע.
משה גפני: של 6 מיליון שקלים?
מיכה פרלמן: חשוב לציין שהם לא נפגעים מזה.
מיכה פרלמן: הכל שם מתוקצב בהרשאות כך שההתחייבות קיימת של הממשלה.
משה גפני: לרשות הממשלתית למים מורידים 37 מיליון שקלים.
משה גפני: זה בגלל שלא היה מים.
משה גפני: מורידים גם מהתמיכות, תמיכות שונות, בחקלאות, פגעי טבע.
משה גפני: מורידים 40 מיליון שקלים, סיוע לתאגידי מים וביוב.
משה גפני: פיתוח מפעלי קולחין, מורידים 77 מיליון שקלים.
משה גפני: פנייה מספר 717 -
יוגב גרדוס: מדובר בשינויים פנימיים ברשות הטבע והגנים, בין השאר הסטות תקציב בין יחידות ניטור שונות ותקציבים לטיפול בשיטפונות במצדה ולפרוייקט האכלת העגורים והשקנאים.
משה גפני: ה צ ב ע ה     פנייה מספר 717 – אושרה פה אחד
יאיר אידר: הפנייה נועדה לתגבר את תקציב המשרד לביטחון פנים ב-50 מיליון שקלים, 25 מיליון בתקציב הרגיל ו-25 מיליון בתקציב הפיתוח עבור תקצוב מערכת הקשר המשטרתית ותגבור אמרכלות.
אמנון כהן: אני רוצה לומר תודה ליוגב על שסידר את העניינים.
אמנון כהן: אני מבקש להוריד את הרביזיה הקודמת שלי לגבי המשרד לביטחון פנים למרות ששלושה חודשים סחבו את הנושא.
אמנון כהן: המשמר האזרחי היה בסבל קשה.
אמנון כהן: אני מסיר גם את הרביזיה לגבי השיכון והפנים, מה שעובר בין אטיאס לאלי ישי.
אמנון כהן: שניהם מתואמים.
אמנון כהן: ב-ש"ס אין פילוגים והכל הולך כמו שצריך, וזה בסדר.
אמנון כהן: אני מסיר את הרביזיה.
טמיר כהן: זה לגבי פניות 955  ו-956.
משה גפני: פניות מספר 914 ו-916 –
סימן טוב: מדובר בפניית מימון מפלגות.
משה גפני: מורידים ממשרד השיכון 13 מיליון שקלים ומעבירים אותם למימון מפלגות.
אמנון כהן: אתם מרוקנים את משרד השיכון.
אמנון כהן: הם לא ביצעו תקציבים?
סימן טוב: הפנייה נועדה להעביר 13 מיליון שקלים למימון מפלגות.
סימן טוב: 13.8 מיליון שקלים.
אמנון כהן: מאיזה תקציב?
סימן טוב: בסעיף 14 מתוקצב.
סימן טוב: כמו שאתם יודעים במימון מפלגות יש את החלק שמשולם לפני הבחירות ויש את החלק שמשולם אחרי הבחירות.
סימן טוב: כאן אנחנו מדברים על ה-15 אחוזים שמשולמים אחרי הבחירות.
סימן טוב: זה לא כל ה-15 אלא זה חלק.
אמנון כהן: מאיפה לוקחים את הכסף?
סימן טוב: הכסף מגיע ממשרד השיכון.
סימן טוב: כמו שהוסבר כאן קודם על ידי צחי.
אמנון כהן: אי ניצול?
סימן טוב: תתי-ביצוע.
אמנון כהן: למה תת ביצוע?
אמנון כהן: לא יודעים לעבוד במשרד?
סימן טוב: אנחנו מתקצבים בהתאם לתחזיות.
סימן טוב: במידה שהביצוע יעבור את התחזיות, משרד האוצר מחויב להשלים.
סימן טוב: במידה שיש עודף, ניתן להסתייע בו.
אמנון כהן: מאיזה סעיף זה נלקח?
סימן טוב: מסעיף 42.
קריאה: מענקי סיוע.
משה גפני: ה צ ב ע ה     פניות מספר 914 ו-916 – אושרו פה אחד     אפשר לדון בפנייה של בית הנשיא ואני אשים רביזיה של אורי אריאל, עד שנקבל את הרשימה.
משה גפני: זבולון, יש כאן פנייה של הביטחון אבל אני לא מביא אותה.
זבולון אורלב: אני מתנגד לדיון.
זבולון אורלב: אני מבקש לקיים דיון.
יוגב גרדוס: הפנייה תבוא בשבוע הבא ותתואם אתכם.
זבולון אורלב: אני שוב אומר שאנחנו מבקשים להסדיר את העברת תקציב ישיבות ההסדר.
זבולון אורלב: אנחנו נתנגד לעצם הקיום של הדיון בכל העברה במשרד הביטחון.
יוגב גרדוס: הנושא ייסגר לפני שהפנייה תגיע.
זבולון אורלב: אני מבקש לקבל את התשובה.
משה גפני: ברק כבר חזר מארצות הברית?
זבולון אורלב: אם הוא חזר, הוא כבר לפני הנסיעה הבאה.
משה גפני: מי הרפרנט של הביטחון?
יוגב גרדוס: הרפרנט של הביטחון לא הגיע.
יוגב גרדוס: אנחנו נעלה  את הפנייה בשבוע הבא.
משה גפני: אני מבקש שמשרד הביטחון ידבר אתי.
משה גפני: פניות מספר 865 ו-866 – בית הנשיא     	ביקש חבר הכנסת אורי אריאל את הפניות שהיו.
אשרה רודב: התקציב המקורי של בית הנשיא עומד על 37 מיליון ו-760 אלף שקלים.
אשרה רודב: במהלך השנה, לבד מפניות של קיצוצים לרזרבה ועודפים, היו שתי פניות לתוספות לבית הנשיא: האחת, תוספת של 3.75 מיליון שקלים כאשר 2 מיליון שקלים היו תוספת לתקציב הטיסות של בית הנשיא, ואם אני זוכרת נכון עוד תקציב של חמישה תקנים לבית הנשיא, תוספת של עובדים.
אשרה רודב: הפנייה השנייה, שהיא תוספת של 2.5 מיליון שקלים הייתה מיליון שקלים לטיסות לבית הנשיא ומיליון וחצי שקלים לשיפוצים , פרוגרמה ודברים שקשורים לנושא הזה בבית הנשיא.
משה גפני: זה תקציב לשכר.
אשרה רודב: עכשיו זה לשכר של העובדים, לגירעונות בשכר.
משה גפני: נגד - 1     פניות מספר 865 ו-866 –  אושרו
אורי אריאל: לא ידעתי שהטיסות הן שכר.
משה גפני: אתה לא מאשר עכשיו טיסות.
משה גפני: עכשיו אתה מאשר שכר.
אורי אריאל: הוא מוציא כסף על טיסות ואז הוא בא עם השכר.
אורי אריאל: אני מכיר את זה.
יצחק וקנין: אדוני היושב ראש, עכשיו נאמר לי על ידי משרד השיכון, למרות שמשכתי את הרביזיה, אני פונה כאן לחברים מהאוצר.
יצחק וקנין: אומר לי שר הבינוי והשיכון שבעצם לקחו את כל ה-500 מיליון שקלים וחילקו אותם לחתיכות, מאה מיליון לכאן, חמישים מיליון לכאן, 13 מיליון לכאן וכולי.
יצחק וקנין: פירקו את כל ה-500 מיליון שקלים בכוונה כדי לבלבל.
יצחק וקנין: זה לא מה שנאמר לנו כרגע.
משה גפני: הוא מתנגד לזה?
יצחק וקנין: הוא מתנגד.
זבולון אורלב: אז למה הצבעת בעד?
יצחק וקנין: אני עשיתי רביזיה.
יצחק וקנין: אמרו שזה לא הסכום.
משה גפני: יש כאן שני הסברים.
משה גפני: יש הסבר אחד שאני יכול להסביר והוא פשוט.
משה גפני: יש תת ביצוע, אבל אני אגיד לכם מה יותר מטריד.
משה גפני: יש תת ביצוע ומכיוון שיש תת ביצוע, העבירו וחלקם של הדברים הם ממש טובים וחלקם דברים יותר טובים.
משה גפני: אני שואל אותך, משרד השיכון, האם זה נכון מה שאמר לי שר השיכון בבוקר שהמשמעות של העניין שלקחו 500 מיליון שקלים ופירקו אותם.
אריאל לוין: יש פנייה לעודפים באשראי, בסיוע במשכנתאות בסך 500 מיליון שקלים, שהועברה לפני יום-יומיים בוועדת הכספים אבל לא הגיעה לשולחן הוועדה.
צחי דוד: עודפים, הודעה לוועדה.
צחי דוד: 21 ימים.
צחי דוד: ה-509 מיליון שקלים הם עודפי אשראי משנת 2009 וזה הועבר כפניית עודפים לא מחויבים וזה 21 יום, הודעה.
צחי דוד: זה לא נדון כאן.
צחי דוד: הפניות שאושרו כאן היום הם סכומים נוספים מתת ביצוע של השנה, לא עודפים שהועברו משנת 2009 והם תת ביצוע, כפי שהסברנו קודם.
אריאל לוין: 500 מיליון שקלים, כמו שאמרתי, הגיעו היום או אתמול לוועדת הכספים.
משה גפני: זה על השולחן.
משה גפני: זה על סדר היום.
אריאל לוין: בבקשות שהועברו היום ואושרו על ידי הוועדה יש כ-210 מיליון שקלים, 218 מיליון שקלים, מתקציב 2010 לתקציב המענקים שהביצוע שם נמוך ואגף התקציבים לקח את הכסף והוא מעביר אותו לכל מיני דברים.
צחי דוד: דרך אגב, לא כל כך נמוך.
צחי דוד: כלומר, 200 מיליון שקלים זה פחות מ-10 אחוזים או בערך 10 אחוזים מהתקציב.
אריאל לוין: המשרד לא כל כך בעד זה.
אריאל לוין: לא דיברתי אתו על ה-200 מיליון.
אריאל לוין: המשרד רוצה לתגבר את הסיוע ואת המענקים וכולי ואת ההשתתפות בשכר דירה וכולי ואין הסכמה עם האוצר.
אריאל לוין: מאידך, השר אומר שיש לו כאן עודפים והוא רוצה להשתמש בעודפים.
משה גפני: לגבי הנושא של ההודעה על החצי מיליארד שקלים.
צחי דוד: אלה עודפים לא מחויבים משנת 2009  שכרגע מתוקצבים חזרה לסעיף 70, לתקציב האשראי של המשרד.
צחי דוד: כרגע הם לא הולכים לשום מקום אחר.
משה גפני: אבל לא זה הנושא.
משה גפני: אתה יכול לברר את עמדת השר?
משה גפני: אני לא רוצה ללכת נגד שר השיכון.
יצחק וקנין: השר אמר לנו להתנגד.
יצחק וקנין: כרגע דיברתי אתו.
משה גפני: הוא דיבר אתי הבוקר על החצי מיליארד שקלים.
יצחק וקנין: על החצי מיליארד.
משה גפני: אין חצי מיליארד.
אמנון כהן: אני מבקש תשובות כי השר על 509 מיליון שקלים.
אמנון כהן: אחר כך הוא אמר שאולי הם מפרקים את זה לכמה גורמים.
אמנון כהן: אם תגיד 509 מיליון, זה בהודעה, זה אחד, אבל אם אתה אומר שאת ה-509 מיליון פירקתם לכמה ג ורמים, זה משהו אחר.
אמנון כהן: לכן אולי השר חושב שזה כך.
אמנון כהן: לכן הפנייה הקודמת היא משהו אחר וההודעה היא משהו אחר.
אמנון כהן: אתה איש המקצוע ואתה תגיד לי.
אריאל לוין: אני מנסה לפרש את השר.
אריאל לוין: אני חושב שהשר מתנגד להעברות של מענקי סיוע.
אמנון כהן: לא ההעברה הקודמת של  150 מיליון.
אריאל לוין: יש ארבע פניות, בסך הכל 218 מיליון למענקי סיוע לדיור.
משה גפני: רבותיי, מה אתם אומרים?
יצחק וקנין: השר מתנגד.
יצחק וקנין: אני מציע שנעשה על זה רביזיה ונשאיר את זה לראות איך זה יסתיים.
יצחק וקנין: תשאיר את הרביזיה.
יצחק וקנין: אני משאיר את הרביזיה.
משה גפני: אנחנו צריכים לדעת על מה.
אמנון כהן: על ה-159 מיליון שקלים שהיו, העברה ממשרד השיכון למשרד הפנים.
אמנון כהן: הרביזיה שהייתה קודם.
זבולון אורלב: אלה כמה פניות שמסתכמות ב-218 מיליון שקלים.
אמנון כהן: תשאיר את ההסתייגות של וקנין.
אמנון כהן: לא צריך את שנינו.
אמנון כהן: מספיק נציג אחד בכיר.
יצחק וקנין: כדי שלא ניצור בעיה, אני שם רביזיה אבל אני אנסה לדבר עם השר, ואם כן, אני מושך את הרביזיה שלי.
יצחק וקנין: תנו לי דקה אחת.
זבולון אורלב: יש עוד בקשה ביחס למשרד הביטחון.
זבולון אורלב: בתאריך מסוים המחשבים נסגרים וגם אם סידרו תקציב, אי אפשר להעביר את התמיכה הזאת.
זבולון אורלב: אני מבקש להבהיר שזה צריך להיות במועד בו ניתן לבצע את התקציב גם בהוראות החשב הכללי ולא אחרי כן.
משה גפני: פנייה מספר 954 –
אנסטסיה סורוקינה: הפנייה נועדה לתקצב סך של 36 מיליון ו-350 אלפי שקלים בהוצאה מותנית בהכנסה וכן שינויים פנימיים.
יצחק וקנין: בכל מקרה, הוא אמר שעד מחר הוא יפתור את הבעיה.
משה גפני: אנחנו מדברים על פנייה מספר 954, מינהל אזרחי.
זבולון אורלב: המינהל האזרחי זה גם מערכת הביטחון.
טמיר כהן: לא. זה סעיף 17.
זבולון אורלב: אני אבקש רביזיה.
משה גפני: קודם כל נשמע מה זה.
אנסטסיה סורוקינה: הפנייה נועדה לתקצב סך של 36 מיליון שקלים ו-350 אלפי שקלים בהוצאה מותנית בהכנסה שעיקרם הם 10 מיליון לתקציב פיתוח של המינהל האזרחי ו-21 מיליון שקלים לפרוייקטים של לפיד ירוק.
משה גפני: מה זה לפיד ירוק?
אנסטסיה סורוקינה: זה כסף שמוחרם מפלשתינאים והוא הולך לטובת פרוייקטים באזור.
זבולון אורלב: פרוייקטים לפלשתינאים.
זבולון אורלב: אני מבקש, אדוני, שאותו דין שהחלת על מערכת הביטחון, יחול גם כאן.
משה גפני: זה לא אותו הדבר.
משה גפני: זה ממש לא אותו הדבר.
זבולון אורלב: למה זה לא אותו הדבר?
משה גפני: זה סיפור אחר.
משה גפני: מחרימים כסף?
אנסטסיה סורוקינה: כספים שמוחרמים מפלשתינאים והולכים לפרוייקטים באזור.
זבולון אורלב: באזור, לפלשתינאים.
אמנון כהן: הם צריכים לחיות.
זבולון אורלב: ובחורי ישיבות ההסדר לא צריכים לחיות?
משה גפני: אורי, אתה בקיא בתקציב הביטחון ואתה גם חבר בוועדה המשותפת.
אורי אריאל: היות וזה 17, והמינהל האזרחי חי מזה, ואם אתה עוצר לו גם מיליון ו-700 ולא 36 מיליון, הוא חש בזה היטב, וזעקתו תעלה השמיימה, זאת אומרת, לברק.
אורי אריאל: לכן ראוי לעצור את זה ונוסיף על זה כהנה וכהנה.
אורי אריאל: הרי הפקחים שהיו צריכים לאשר תוכניות, אף תוכנית לא אושרה.
אורי אריאל: שום דבר מכל ההבטחות שלהם לא התבצע.
משה גפני: לא דנים.
זבולון אורלב: הדיון יתקיים אחרי שיוסדר נושא ישיבות ההסדר.
משה גפני: פניות מספר 930 עד 932 –
חנוך ברש: מדובר בתוספת של 650 אלף שקלים ליחידה הארצית לפיקוח על הבנייה, הן עבור תגבור נושא המחשוב ביחידה והן העברה של 350 אלף שקלים ממשרד המשפטים עבור איזשהו הסדר של תשלומים עבור יועצים משפטיים.
משה גפני: ה צ ב ע ה     פניות מספר 930 עד 932 – אושרו פה אחד     פניות מספר 927 עד 929 – המשרד לביטחון פנים
אמנון כהן: אני מבקש לא לעכב את הפנייה של המשרד לביטחון פנים.
משה גפני: פניות מספר 925 ו-926 – מיפוי ישראל
צחי דוד: הפנייה נועדה להשלים תקציבי שכר.
משה גפני: גם על זה תצטרכו להגיש רביזיה כי גם זה יורד ממשרד השיכון.
אמנון כהן: אל תדון בזה.
אורי אריאל: אמנון, זה מיליון שקלים לשכר.
אמנון כהן: אבל זה יורד מהשיכון.
אורי אריאל: תעשה מה שאתה רוצה.
משה גפני: אמנון, אנחנו מצביעים.
משה גפני: ה צ ב ע ה     פניות מספר 925 ו-926 – אושרו פה אחד
זבולון אורלב: אני צריך לראות שזה לא ביטחון.
אנסטסיה סורוקינה: הפנייה נועדה לבצע שינויים פנימיים בתקציב פיקוד העורף שעיקרם תקציב פרוייקטי בנייה ביישובי עוטף עזה.
אמנון כהן: עוד פעם ביטחון.
משה גפני: מה זה תוכנית גאות ושפל, מיגון ישובים ביהודה ושומרון?
משה גפני: מה זה הסעיף הזה, ממנו מורידים 250 אלף שקלים?
משה גפני: מה זה גאות ושפל ביהודה ושומרון?
אורי אריאל: גאות ושפל היא תוכנית ישנה למיגון ודברים דומים.
אורי אריאל: אלה כנראה שאריות.
זבולון אורלב: אנחנו בעד להעביר.
אורי אריאל: חברים, זה מיגון יישובי עוטף עזה וצריך להעביר את הכסף.
אורי אריאל: זה פיקוד העורף.
משה גפני: יש לי רשות להעביר את זה?
זבולון אורלב: כנראה  שיהיה לך רוב.
משה גפני: ה צ ב ע ה     פנייה מספר 915 – אושרה פה אחד
אורי אריאל: בעד.
אורי אריאל: העברת מיליון שקלים למוסדות מורשת בן גוריון.
אמנון כהן: מאיפה?
אורי אריאל: מנגב וגליל.
משה גפני: מי מסביר את הפנייה?
צחי דוד: הפנייה נועדה להעביר 935 אלף שקלים מנגב וגליל למשרד התרבות עבור מוסדות מורשת בן גוריון ותמיכה בפעולות תרבות.
אמנון כהן: מה עם מורשת יהדות בוכרה?
אמנון כהן: למה לא מעבירים?
משה גפני: פנייה מספר 903 –
אנסטסיה סורוקינה: פנייה שנועדה לבצע שינויים פנימיים בתקציב מתאם פעולות הממשלה בשטחים שעיקרם שינויים בתקציב שכר.
אנסטסיה סורוקינה: מיליון שקלים.
אורי אריאל: אני רוצה להזכיר ליושב ראש שהעברנו לפי בקשת המתאם במשרד הביטחון הרבה כסף לשכר שם והניסיון שלהם לפרנס את הפקחים האלה.
משה גפני: זה לא הפקחים.
אורי אריאל: זה הפקחים.
זבולון אורלב: אני מבקש מהיושב ראש לא לדון בזה.
אורי אריאל: אתה רוצה רביזיה?
אורי אריאל: אפשר שתהיה רביזיה.
משה גפני: לא. הלאה.
משה גפני: הרכבת.
משה גפני: מאה מיליון שקלים.
יוגב גרדוס: נביא את זה בשבוע הבא.